**Bilag 3.1: Budget og finansiering 2024**

**Baggrund**

”Strategisk Partnerskab om Uddannelse” finansieres af hovedstadens 29 kommuner, Region H, SOSU H, KP, Diakonissestiftelsen og Bornholms Sundheds- og Sygeplejeskole. Finansieringen dækker omkostningerne til drift af evalueringer, analyser og rapporter, sekretariatsbetjening samt afholdelse af møder og arrangementer jf. Kommissorium for ”Strategisk Partnerskab om Uddannelse”, august 2022.

**Budgetopgørelse 2023**

**Tabel 1: Budgetopgørelse pr. august 2023**

|  |  |  |  |  |  |
| --- | --- | --- | --- | --- | --- |
| **Aktiviteter** | **Realiseret 2022** |  | **Budget 2023** | **Realiseret****(jan.- juli 2023)**  |  **Restbudget** **(aug.-dec. 2023)**  |
| Løn til sekretariatet | 741.741 |  | 986.082\*  | 471.614 | 514.468 |
| Driftsomkostninger - Ekstern konsulentbistand til udvikling | 196.656 |  | 211.215  | 0,0 |  211.215  |
| Driftsomkostninger - Partnerdag og andre arrangementer  | 42.466,76 |  | 85.000  | 0,0 | 85.000 |
| **Resultat** | **980.863,76** |  | **1.282.297**  | **471.614** | **810.683** |

Note\*: Der er overført ubrugte midler for 186.082 kr. fra 2022 til 2023, hvilket øger den oprindelige budgetpost på 800.000 kr. til 986.082 kr.

*Løn til sekretariatet*

Aktiviteten dækker sekretariatets drift af evalueringer, udarbejdelse af analyser, projektledelse, understøttelse af partnere og sekretariatsbetjening. Styregruppen besluttede den 31. august 2022 budgettet for 2023, hvor omkostninger til løn til sekretariatet blev fastholdt på samme niveau som i 2022. Efterfølgende er overført ubrugte midler for 186.082 kr. fra 2022 til 2023, og pr. juli 2023 er ca. halvdelen af lønbudgettet anvendt. Det øgede lønforbrug i 2023 er forventet og skyldes dels flere timer brugt på evalueringerne blandt elever og vejledere, hvor flere kommuner er kommet med i 2023, samt sekretariatets ressourceforbrug i forbindelse med udvikling og lancering af resultatvisninger.

*Ekstern konsulentbistand til udvikling af resultatvisning*

I 2022 anvendte partnerskabet ekstern konsulentbistand til udvikling af en ny visning i systemet Power BI, der gør det nemmere for partnerne at tilgå praktikevalueringsresultaterne for studerende.

I budget 2023 er afsat midler til fortsat udvikling af resultatvisningsværktøjer, men da udvikling og lancering af Power BI visningen blev forlænget frem til foråret 2023, er midlerne til fortsat udvikling endnu ikke anvendt. De forskellige evalueringer i partnerskabet blandt studerende, elever og vejledere foregår pt. i forskellige systemer og med forskellige afrapporteringsformater. For at gøre anvendelsen af evalueringerne mest tilgængelige som muligt for alle partnere, og for at mindske driftsomkostningerne ved evalueringerne fremadrettet, vil sekretariatet arbejde for at strømline evalueringssystemer og resultatvisninger, sådan at evalueringerne på sigt gennemføres i ét system og alle partnere kan tilgå resultaterne ét sted. Her ser sekretariatet også et behov for at købe ekstern konsulentbistand til at udvikle løsninger, som imødekommer partnernes behov. Den proces går sekretariatet i dialog med systemleverandører i efteråret 2023, og forventer at udviklingsarbejdet igangsættes i indeværende år og løber hen over 2024. Det forventes at 120.000 kr. kan anvendes på systemudvikling i indeværende år, hvormed det resterende beløb overføres til budget 2024, hvor udviklingsarbejdet fortsætter.

*Partnerdag og andre arrangementer*

I 2022 anvendte SPU 43.000 kr. på partnerdagen, herunder til oplægsholder, afvikling og forplejning. Ved budgetvedtagelse var planlagt med en partnerdag i 2023 med et øget antal deltagere og evt. ekstern lokation hvorfor flere midler var afsat i budget 2023.

Styregruppen besluttede på sit møde den 11. september 2023, at der ikke afholdes partnerdag i 2023. Midlerne bliver overført til udvikling af resultatvisning i budget 2024.

**Budget 2024**

Omkostningerne til løn foreslås justeret til et niveau lidt under 2023. Det skyldes en forventning om, at udviklingsarbejdet i 2024 vil kræve en del ressourcer ligesom det gjorde i indeværende år, men at ressourcerne til gennemførsel af evalueringer i partnerskabet mindskes med strømlining af systemer. I 2024 forventes alle kommuner at være godt introduceret til partnerskabet, hvormed den sekretariatsopgave også mindskes.

Der er fortsat behov for at udvikle de resultatvisningsværktøjer, som partnerskabet stiller til rådighed for partnerne, både hvad angår evaluering blandt studerende, elever og praktikvejledere. Forslag om fortsat anvendelse af ekstern konsulentbistand til udvikling er lagt ind i budgettet.

Der forventes et mindre forbrug til arrangementer i partnerskaber, hvor hovedparten vil blive afholdt online. Der er budgetteret med en partnerdag, hvis styregruppen beslutter at den skal gennemføres i 2024.

**Tabel 2: Forslag til budget 2024**

|  |  |
| --- | --- |
| **Aktiviteter** | **Budget 2024** |
| Løn til sekretariatet |  900.000  |
| Driftsomkostninger - Ekstern konsulentbistand til udvikling | 369.086  |
| Driftsomkostninger - Andre arrangementer  | 45.000  |
| **Omkostninger i alt** | **1.314.086**  |

Note: Lønomkostninger omfatter drift af praktikevalueringer, afrapportering og analyser samt sekretariatsbetjening – samt videreudvikling af resultatvisninger.

**Finansiering 2024**

29 kommuner, Center for HR og Uddannelse (Region H), SOSU H, KP og Bornholms Sundhed- og Sygeplejeskole og UC Diakonissestiftelsen medfinansierer partnerskabet i 2024. Medfinansieringen er reguleret med det genelle løn- og prisindeks[[1]](#footnote-2).

**Tabel 3: Finansiering 2024**

|  |  |
| --- | --- |
| **Organisation** | **Medfinansiering**  |
| Københavns Professionshøjskole | 103.800 |
| Center for HR og Uddannelse (Region H) | 103.800 |
| Sundheds- og Omsorgsforvaltningen (Københavns Kommune) | 103.800 |
| SOSU H  | 77.850 |
| Kommunale partnere (ekskl. Københavns Kommune) | 716.765 |
| UC Diakonissestiftelsen | 15.928 |
| Bornholms Sundheds- og Sygeplejeskole | 15.928 |
| Overførte midler fra 2023 (resultatvisning og partnerdag\*) | 176.215 |
| **Finansiering i alt**  | **1.314.086** |

Note\*: Midler afsat til partnerdag i 2023 er overført til budget 2024.

1. <https://oes.dk/oekonomi/finanslov-og-udgiftsopfoelgning/indeks/fastprisberegninger/> [↑](#footnote-ref-2)